Charles Colson

Charles Wendell «Chuck» Colson (født 16. oktober 1931 i Boston i Massachusetts i USA, død 21. april 2012 i Falls Church i Virginia) var en amerikansk evangelikal religiøs leder som tidligere hadde vært innrikspolitisk rådgiver for Richard Nixon og ble domfelt for medvirkning i Watergateskandalen.

Liv og virke
Colson gikk inn i US Marines i 1953, og fikk etter hvert kapteinsgrad.

I 1956 ble han ansatt som administrativ assistent for den republikanske senator Leverett Saltonstall. Den stilling hadde han inntil 1961, og han var med  i valgkampen i 1960. I 1961 etablerte han sitt eget advokatfirma.

Colson satt i fengsel i syv måneder for sin rolle i Watergateskandalen. Etterpå startet han en evangeliseringskampanje blant fanger og grunnla Prison Fellowship Ministry. 

Han ble en innflytelsesrik kristen leder som gikk inn for dialog mellom den evangelikale bevegelse og katolisismen. 

Hans selvbiografi, Born Again, ble filmatisert i 1978 med Dean Jones i rollen som Colson.

I 1993 mottok Colson Templetonprisen.

Referanser

Fødsler i 1931
Dødsfall i 2012
Personligheter innen evangelikalismen
Personer fra USA dømt for forbrytelser
Offiserer fra USA
advokater fra USA
Politikere fra USA
Personer fra Boston